કેજરીવાલે બીજી મહત્ત્વની વાત એ કરી કે ભાજપ સરકારે ધ્રુવીકરણ કર્યું. કોનું કર્યું એ તેમણે સ્પષ્ટ શબ્દોમાં નથી કહ્યું પરંતુ એમનો ઈશારો હિન્દુઓનું ધ્રુવીકરણ કરવા તરફ સ્પષ્ટ હોવાનો જણાઈ રહ્યું છે. તો હિન્દુઓને તેમના ધર્મના નામે મત માંગવા જો ધ્રુવીકરણ હોય તો પછી ગયા અઠવાડીએ ગાંધીનગરના ખ્રિસ્તી પાદરીએ ‘રાષ્ટ્રવાદીઓને’ ગુજરાત વિધાનસભાની ચૂંટણીઓમાં હરાવવાની કરેલી જાહેર અપીલ કે સોશિયલ મીડિયામાં ફેલાઈ ગયેલા મુસ્લિમ સમાજના કેટલાક આગેવાનો દ્વારા પોતાના ધર્મના અનુયાયીઓને ભાજપને મત ન આપવાનું કહેવામાં આવ્યું હોય એવો મેસેજ કે પછી પાટીદારોના નેતાઓ દ્વારા “ભાજપને પાડી જ નાખવી છે” એવા મેસેજો વહેતા કરવાને ધ્રુવીકરણ કહી શકાય કે નહીં એ સવાલનો જવાબ કેજરીવાલ પાસે છે?